కేసీఆర్ సర్కార్ ముందుచూపు... కరోనా హాస్పిటల్ గా మారనున్న స్పోర్ట్స్ కాంప్లెక్స్ | coronavirus effect... minister eetela rajender inspected gachibowli sports complex
Hyderabad, First Published Mar 28, 2020, 7:02 PM IST
హైదరాబాద్: కరోనా మహమ్మారి రోజురోజుకు విజృంభిస్తుండటంతో తెలంగాణ సర్కార్ మరింత అప్రమత్తమైంది. ఇప్పటికే గాంధీ హాస్పిటల్ ను పూర్తిగా కరోనా రోగుల చికిత్స కోసమే కేటాయించిన ప్రభుత్వం తాజాగా గచ్చిబౌలి స్పోర్ట్స్ కాంప్లెక్స్ ను కూడా హాస్పిటల్ గా మార్చాలని నిర్ణయించింది. అందులోభాగంగా అక్కడ ఏర్పాట్లను కూడా ప్రారంభించింది.
గచ్చిబౌలి స్పోర్ట్స్ కాంప్లెక్స్ లో జరుగుతున్న పనులను వైద్య ఆరోగ్యశాఖ మంత్రి ఈటల రాజేందర్ పరిశీలించారు. 1500 బెడ్స్ తో కరోనా రోగుల చికిత్సకోసమే దీన్ని ఏర్పాటు చేస్తున్నట్లు మంత్రి తెలిపారు. ఈ క్రమంలో అధికారులకు పలు సూచనలు చేశారు. 3 వేల మందికి అవసరం అయిన నీళ్ళ టాంక్ లు ఏర్పాటు చేయాలని అధికారులకు సూచించారు. 10 లక్షల లీటర్ల నీరు పట్టే విధంగా సంప్ ఏర్పాటు చేయాలని అన్నారు. ప్రతి నల్లా దానంతట అదే ఆగి పోయేలా ఏర్పాటు చేయాలని సూచించారు.
ప్రతి బాత్ రూం శుభ్రంగా ఉండాలని... అవసరం అయితే తాత్కాలిక బాత్ రూం ఏర్పాటు చేయాలని ఆదేశించారు. పనులన్నీ శాశ్వత ప్రాతిపదికన చేయాలని సూచించారు.
మంచి నాణ్యత ఉన్న పరికరాలు మాత్రమే వాడాలన్నారు. బెడ్స్, కాట్స్ శుభ్రంగా ఉండాలని...స్టాఫ్ కి అవసరమైన అన్ని ఏర్పాట్లు చేయాలన్నారు. పెద్ద సంస్థలకు కాటరింగ్ ఇవ్వాలని సూచించారు.
సెంట్రల్ ఎయిర్ కండిషన్ ఏర్పాటు చేయాలని... మూడు రోజుల్లో మూడు ఫ్లోర్ లు, మరో మూడు రోజుల్లో మరో మూడు ఫ్లోర్ లు సిద్ధం చేయాలని ఆదేశించారు. 20 రోజుల్లో పూర్తి స్థాయిలో అందుబాటులోకి తీసుకువస్తామని అధికారులు మంత్రికి తెలిపారు.
అయితే ఈ ఏర్పాట్లన్నీ అవసరం పడకపోవచ్చు... కానీ సిద్ధంగా ఉంచాలన్న సీఎం ఆదేశంతో ఏర్పాట్లు చేస్తున్నామన్నారు. సోషల్ మీడియాలో ప్రజలను భయభ్రాంతులకు గురి చేసే పరిస్థితులు ఉన్నాయని... వాటిని పట్టించుకోవద్దని సూచించారు. ప్రతి ఒక్కరు బాధ్యత గా వ్యవహారించాలని... సాధ్యమయిన మేరకు ప్రభుత్వ ఆధ్వర్యంలోనే కరోనా ట్రీట్మెంట్ కు సిద్ధమన్నారు.
సైకోలు, శాడిస్టులు పెట్టె వార్తలు ఎవరూ నమ్మొద్దన్నారు. రాష్ట్రంలో ఎలాంటి రెడ్ జోన్ లు లేవన్నారు. పాతబస్తిలో ఒకే కుటుంబంలో ఆరుగురికి కరోనా వచ్చిందని తెలిపారు. కాంటాక్ట్ లేకుండా కరోనా సోకదన్నారు. ఇప్పటివరకు వచ్చిన పాజిటివ్ కేసులందరూ ఆరోగ్యంగా ఉన్నారని మంత్రి ఈటల వెల్లడించారు.
kcr sarkar munduchuupu... karona haspital gaa maaranunna sports complexes | coronavirus effect... minister eetela rajender inspected gachibowli sports complex
Hyderabad, First Published Mar 28, 2020, 7:02 PM IST
hyderabad: karona mahammari rojurojuku vijrumbhistundatamto telamgaana sarkar marinta apramattamaindi. ippatike gaandhi haspital nu puurtigaa karona rogula chikitsa kosame ketayinchina prabhutvam taajaagaa gachibouli sports complexes nu kuudaa haspital gaa maarchaalani nirnayinchindi. andulobhaagamgaa akkada erpaatlanu kuudaa praarambhinchindi.
gachibouli sports complexes loo jarugutunna panulanu vaidya aarogyasaakha mantri eetala rajender pariseelinchaaru. 1500 beds thoo karona rogula chikitsakosame deenni erpaatu chestunnatlu mantri telipaaru. ee kramamlo adhikaarulaku palu suuchanalu chesaru. 3 vela mandiki avasaram ayina neella tank lu erpaatu cheyalani adhikaarulaku suuchimchaaru. 10 lakshala leaterla neeru patte vidhamgaa sump erpaatu cheyalani annaru. prati nalla daanantata adhe aagi poyela erpaatu cheyalani suuchimchaaru.
prati bath room subhramgaa undaalani... avasaram ayithe taatkaalika bath room erpaatu cheyalani aadesinchaaru. panulannee saashwata praatipadikana cheyalani suuchimchaaru.
manchi naanhyata unna parikaraalu matrame vaadaalannaaru. beds, cots subhramgaa undaalani...staff ki avasaramaina anni erpaatlu cheyalannaru. pedda samsthalaku cotering ivvaalani suuchimchaaru.
central air condition erpaatu cheyalani... moodu rojullo moodu flore lu, maro moodu rojullo maro moodu flore lu siddham cheyalani aadesinchaaru. 20 rojullo puurti sthaayilo andubaatuloki teesukuvastaamani adhikaarulu mantriki telipaaru.
ayithe ee erpatlanni avasaram padakapovachhu... cony siddamgaa unchaalanna cm aadesamto erpaatlu chestunnamannaru. soshal medialo prajalanu bhayabhraantulaku guri chese paristhitulu unnaayani... vaatini pattinchukovaddani suuchimchaaru. prati okkaru baadhyata gaa vyavahaarinchaalani... saadhyamayina meraku prabhutva aadhvaryamlone karona treatment ku siddhamannaru.
saikolu, saadistulu pette vaartalu evaruu nammoddannaru. rashtramlo elanti red jon lu levannaru. paatabastilo oke kutumbamlo aaruguriki karona vachindani telipaaru. contact lekunda karona sokadannaru. ippativaraku vachina pajitive kesulandaru aarogyamgaa unnaarani mantri eetala velladinchaaru.